google/wiki40b huggingface dataset:
Ola Vigen Hattestad

Karriere

Han debuterte i verdenscupen i mars 2003. To år senere fikk han sin første pallplass i verdenscupen – en tredjeplass  i Göteborg. Han gjentok dette i desember samme år i Vernon, Canada. Han vant sin første verdenscupseier 15. februar 2007 i Changchun. Han ble tatt ut i den norske sprinttroppen til OL i Torino, og ble nummer 9 på sprinten etter å ha blitt slått ut i semifinalen.
Han ble norsk mester på sprint i klassisk stil i 2007, hårfint foran Odd-Bjørn Hjelmeset. Ett år senere ble han den første til å forsvare et sprint gull i NM, da han spurtslo Eldar Rønning under NM i Granåsen, 2008. Hattestad vant verdenscupen i sprint i 2008, to poeng foran svenske Emil Jönsson.
Hattestad ble verdensmester i sprint i VM i Liberec 24. februar 2009 foran lagkamerat Johan Kjølstad og verdensmester i lagsprint, klassisk stil sammen med Johan Kjølstad 25. februar 2009. Han vant også verdenscupen i sprint i sesongen 2008/09 etter å ha vunnet hele seks verdenscupsprinter. Han ble også nummer tre i verdenscupen sammenlagt.
Under OL i Vancouver i 2010 kom Hattestad på 4.-plass i den individuelle sprinten (klassisk stil). Før lagkonkurransen i sprint valgte Hattestad frivillig å gi fra seg plassen på sprintlaget til Øystein Pettersen. Etter at Pettersen, sammen med Petter Northug vant gull på distansen, ble Hattestad hyllet som en stor idrettsmann av både lagkamerater og landslagsledelsen for den tøffe beslutningen å gi fra seg plassen til Pettersen.
På Idrettsgallaen 2011 ble Hattestad kåret til Årets forbilde for idrettsåret 2010. Begrunnelsen til juryen var slik: «Prisen til årets forbilde går til en utøver i den ypperste verdensklasse som trives med å leve litt i skyggen av sine mer omtalte lagkamerater. Denne utøveren har på en beundringsverdig måte stått for gode idrettsverdier i praksis. I et samfunn med stadig større fokus på egennytte oppleves det befriende når en utøver setter fellesskapet foran seg selv slik prisvinneren har gjort. Årets forbilde er dobbelt regjerende verdensmester, og han var tatt ut til å gå lagsprinten under OL i Vancouver. Men da dagen kom følte han at han ikke kunne yte sitt absolutt beste og overlot plassen til Øystein Pettersen. Verdens beste sprinter ga dermed fra seg muligheten til å vinne olympisk gull. Norge gikk til topps med Pettersen og Northug, men årets forbilde er Ola Vigen Hattestad.»
Han deltok i Ski-VM 2011 i Oslo, og fikk der 4.-plass på sprinten, som nest beste nordmann. Svenske Marcus Hellner vant denne øvelsen, foran Petter Northug. I den klassiske lagsprinten endte han på en 2.-plass sammen med Petter Northug.
Etter en sesong uten verdenscupseier tok han 2. februar 2014 sin tolvte verdenscupseier da han i Toblach vant det det siste verdenscuprennet før Vinter-OL 2014 i Sotsji. Det sikret Hattestad plass på det norske laget i sprint fristil. Hattestad takket for tilliten med å vinne OL-gull. Han ble med det Østfolds første individuelle gullvinner i et vinter-OL.
Hattestad gikk inn til bronse i sprint klassisk i VM 2015 i Falun. Petter Northug vant, og Alex Harvey kom på andreplass.
Hattestad la opp i 2018 og begynte som trener for det slovenske langrennslandslaget.
Smeltedigelen

Verdigrunnlag

Smeltedigelens verdigrunnlag er basert rundt fem punkter: Fest, internasjonalitet, identitet, dugnad og musikk. Festivalen har verdier som blant annet tydelig vektlegger festivalens lokale forankring, men også tilhørighet til Nord-Norge og Barentsregionen.
Takayuki Yokoyama

Karriere

Takayuki Yokoyama startet sin profesjonelle karriere i Cerezo Osaka i 1995. Han har også spilt for Shimizu S-Pulse og Sagawa Express Osaka.
Eike Immel

Landslaget

Han deltok i flere internasjonale turneringer for Vest-Tyskland. Han ble europamester i fotball i 1980.
HM Land Registry

Her Majesty’s Land Registry er en britisk statlig etat med ansvar for registrering av eierskap til land og fast eiendom i England og Wales. Etaten ble opprettet i 1862 og er underlagt Department for Business, Innovation and Skills. Den har 4 318 ansatte og hovedkontor i Croydon.
Det har ved flere anledninger vært diskusjoner om å privatisere etaten.
St. Franciskus hospital i Arendal

St. Franciskus hospital i Arendal var et hospital i Arendal, åpnet i 1911.
I 1910 hadde biskop Johannes Olav Fallize planer om å opprette en katolsk menighet i Arendal, så han kjøpte et hus på Tyholmen som kunne bygges om til hospital. Moder Bonaventura og noen av St. Franciskus Xaveriussøstrene fra Stavanger reiste dit, og i 12. november 1911 ble hospitalet innviet av Biskop Fallize, under navnet St. Franciskus hospital. Dette var det første fullt utstyrte sykehus i Arendal. Forstanderinne var Sr. Paula. 
Det ble også opprettet en katolsk skole, St. Franciskus skole, som ble drevet av søstrene. Sr. Camilla var lærerinne fra begynnelsen.
Hospitalet slet med for dårlig plass, og i 1932 ble det utvidet. I 1971 ble hospitalets første etasje gjort om til fylkets øyeavdeling med legekontorer og operasjonsstue. I 1975 flyttet søstrene fra hospitalet til et nytt søsterhjem, som ble innviet av biskop Gran den 4. oktober.
Sykehuset ble solgt i 1994 til Aust-Agder fylkeskommune for fire millioner kroner, som etter hvert gjorde det til en ekstern del av Aust-Agder Sentralsjukehus og senere Aust-Agder Sykehus. I 2002 solgte fylkeskommunen seg ut av de gamle lokalene til søstrenes hospital, og menigheten kjøpte lokalene tilbake. St. Franciskus skole flyttet inn i de gamle lokalene samme år.
Kvartærgeologi

Kartlegging

Det er flere måter å kartlegge klimautviklingen kvartærgeologien. Forskere har blant annet forsøkt å kartlegge morenemateriale. Men man kan møte problemer i denne kartleggingen fordi det forutsetter at det er rester av organisk materiale i morenen, slik at man kan bruke C-14 datering. Det finnes også dateringsmetoder av morene som forteller hvor utsatt en stein har vært for sollys, men dette gir bare resultater dersom steinen har vært helt i overflaten. En av de beste metodene for å kartlegge omfanget av istider på er ved bruk av isotopgeokjemi ved å analysere isotoper i dyphavskjærner. Fordi ¹⁶O -isotoper binder seg mer bedre til is enn ¹⁸O, vil konsentrasjonen av ¹⁸O i havet være mye større når man har en istid. Dette kan man finne igjen i kalksteinen på havbunnen. Man bruker ofte dette prinsippet i kombinasjon med ¹H og ²H -isotoper som følger samme prinsipp.
Grorudparken

Grorudparken er et parkområde anlagt langs Alna på strekningen fra Grorud senter til Hølaløkka. Anlegget ble til som en del av Groruddalssatsingen i et samarbeid mellom Vann- og avløpsetaten, Bymiljøetaten, Plan- og bygningsetaten, Byantikvaren og Bydel Grorud i perioden 2012–2014. 
Et viktig sentrum for parken er området rundt Groruddammen.
I umiddelbar nærhet til Grorudparken finner vi kulturfasiliteter som Grorudveien 3-5, shoddyfabrikken og Grorud kirke.
Red Hat Linux

Versjon 9 «Shrike»

Versjon 9 hadde kodenavnet «Shrike» og ble lansert 31. mars 2003.
Red Hat Linux 9 ble levert sammen med versjon 2.4.20-8 av Linux-kjernen.
GNU Compiler Collection (GCC) versjon 3.2.2 fulgte også med, deriblant den frie C-kompilatoren GNU C og det frie C-standardbiblioteket GNU C Library (Glibc) versjon 2.3.2.
Vindussystemet X (X11R6.6) var ennå ikke fri programvare, men var proprietær programvare som var eid av Open Group. Red Hat benyttet derfor klonen XFree86 4.3.0.
Red Hat Linux 9 ble levert sammen med to skrivebordsmiljøer: GNOME 2.2.1 og K Desktop Environment (KDE) 3.1.1.
Erling Schreiner

Familie

Han var født i Drammen som sønn av  Emil Schreiner (1831–1910) og Gunhild Wiborg (1848–1932). Faren var filolog og fra 1894 rektor ved Oslo katedralskole, men akkurat i tiden 1877–93 var han rektor ved Drammen latinskole.
Erling  giftet seg i 1916 med sanglærerinne Ruth Rønneberg Munthe-Kaas (1887–1971). Hun var født i Le Havre der faren Hjalmar Ahasverus Schelven Munthe-Kaas var sjømannsprest 1881–88.

Apoteker og labassistent i Oslo

I 1906 tok han apotekereksamen (cand.pharm.) og fikk beste karakter. Så ble han assistent ved Universitetet i Oslo sitt kjemiske laboratorium avdeling B.  Efter examen artium 1909 avla han i 1909 en filosofisk prøve.

Ved NTH i Trondheim

Fra 1910 var han assistent i uorganisk kjemi ved det nystartede NTH.
Under studieoppholdet i Leipzig i 1911 og 1912, jobbet han først innen fysikalsk kjemi med en C. Drucker, de utga Mikrokryoskopische Versuche i Biol.Centralblatt. i 1913.
Derefter studerte han kolloiders kjemi hos professor Herbert Freundlich (1880–1941).  
I 1913–15 studerte han den termodynamikk hos Walther Nernst i Berlin, videre i 1915 hos Martin Hans Christian Knudsen (1871–1949) ved Danmarks Tekniske Universitet i København.  
I 1915 utga han en lærebok i kvalitativ analyse sammen med kaptein Hans Sommerfelt Hiorth (1881–1946) som var assistent i kvalitativ kjemi. Den kostet fem kroner.
Schreiner var 1917–18 vikar ved NTH for professor Peder Farup, som han i 1914 hadde publisert artikkelen Om opløselighetav ilmenit i saltsyre og titanets analytiske bestemmelse med.

Tilbake i Oslo

Så ble han den 1. juli 1918  dosent i uorganisert kjemi ved NTH, men rakk ikke å virke, idet han reiste til Oslo og jobbet fra 1. oktober 2018 som førsteamanuensis ved laboratorium, avdeling B ved Kjemisk institutt (UiO).  
Han returnerte til København i 1919 med Houens legat for å studere elektrolyttisk teori hos professor Niels Bjerrum (1879–1858) ved Kongelige Veterinær- og Landbohøjskole.  Schreiner fikk i 1921 en doktorgrad fra Universitetet i Oslo på avhandlingen Eksperimentelt bidrag til bestemmelsen av to-atomige gasers molekylvarme ved lave temperaturer.
Fra 1921 til 1925 var han dosent ved Universitetet i Oslo. Medlem av Det Norske Videnskaps-Akademi ble han i 1923.

Professor ved NTH 1925–26

Den 23. april 1925 ble han utnevnt til  professor ved NTH i Trondheim. Men han ble syk etter noen måneder og fikk avskjed i nåde i 1926.
Professoratet ble i 1930 overtatt av Mathias Greve Ræder.

Ettermæle

Erling Schreiner fikk utgitt omkring førti artikler i vitenskapelige tidsskrift. De fleste artikler er utgitt 1921–28 og handler om elektrolyttene.
Kollegaen Endre Berner holdt minnetale i Det Kongelige Norske Videnskabers Selskab den 14. oktober 1929, og Ellen Gleditsch holdt i 1930 minnetale over Erling i Det Norske Videnskaps-Akademi.
French Open 1983

French Open 1983 ble spilt mellom 23. mai og 5. juni på Roland Garros-stadion i Paris. French Open er en Grand Slam-turnering i tennis på grus. Yannick Noah vant singleturneringen for herrer og Chris Evert-Lloyd vant singleturneringen for damer. Doubletittelen i herreturneringen ble vunnet av det svenske paret Anders Järryd og Hans Simonsson og damedoublen av Rosalyn Fairbank og Candy Reynolds. Barbara Jordan vant mixeddoublen sammen med Eliot Teltscher.
Fylkesvei 6896

Fylkesvei 6896 (Fv6896) i Trøndelag går mellom By og Nes i Verdal kommune. Veien er 4,0 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 153 (Nord-Trøndelag).
Østbanehallen

Historie og utvikling

Bygningen til Østbanestasjonen ble reist etter tegninger av arkitektene Heinrich E. Schirmer og Wilhelm von Hanno. Stasjonsbygningen i rød tegl står fremdeles, innebygget i Sentralstasjonen, men uten tårnet og den første toghallen.
Etter at Østfoldbanen ble åpnet, måtte stasjonen utvides. Toghallen ble bygget større og luftigere, og mot havnen og Jernbanetorget ble det reist to nye fløyer i pusset tegl, tegnet av arkitekt og stadskonduktør Georg Andreas Bull, som tidligere hadde tegnet Vestbanestasjonen. Bygningen har rikt fasadeutstyr i nyrenessanse. Den utvidede Østbanestasjonen sto ferdig i 1882.
Mesteparten av bygningene er fremdeles i behold, men toghallen ble etter åpningen av Oslo S brukt som et butikksenter. Fra 2012 er bygget brukt som hotell underlagt Nordic Choice Hotels. Totalt er det (pr april 2012) 170 hotellrom, 113 i den gamle delen av bygningen og 57 i et nyoppført bygg. Dette er satt opp på toppen av butikklokalene som ligger mellom hallen og den eldste bygningen på Oslo S.
Danaholmen

Danaholmen, også kalt «Den danske lilje» eller «Danmarks lille», er en øy i Danafjorden utenfor Göta älvs munning.
I den eldre Västgötalagen fortelles det om at grensen mellom Sveariket, Danmark og Norge skal ha blitt fastlagt ved et kongemøte på Danaholmen ved Göta älvs munning, der Danmarks, Svearikets og Norges grenser møttes. Danaholmen var en liten øy som ikke hørte til noen av rikene, og ble siden husket som møteplass for høvdinger fra de nordiske landene.
Når det omtalte møtet fant sted er det delte meninger om. Noen vil hevde det fant sted på 1050-tallet mens andre vil hevde at møtet fant sted så tidlig som på 980-tallet.
Anslag

TV

Anslaget er veldig viktig innen tv fordi det skal friste seeren til å fortsette å se på programmet. Samme prinsippet gjelder i en større sammenheng. Den første episoden i en sesong er viktig for å friste til å se resten. «Lost» er et eksempel. Skaperne brukte store ressurser på å lage en fantastisk pilotepisode full av effekter. Når seeren er fanget, kan man roe ned og presentere omgivelsene. Dette gjelder ikke bare for spenningsserier. Det blir lagt ekstra mye arbeide ned i den første vitsen i komedieserier.

Film

Anslaget i film er ikke alltid brukt like intenst som på tv. Film bruker ofte anslaget til å presentere omgivelsene, personene eller bakgrunnshistorien, men ofte brukes samme prinsippet som tidligere: Effekter og store scener i starten skal fange seeren. 
For å eksemplifisere hva anslaget er, vises til James Bond. Alle James Bondfilmer starter med en spennende anslag som skal dra deg inn i filmen. Eksplosjoner og effekter er viktige. De som har sett flere av disse filmene har sett at elementer fra introduksjonen (introen) av en film brukes med en vri til å starte neste. Gjenkjenningselementet bidrar til å skape forventninger.

Teater

«Peer, du lyver!» «Nei, jeg gjør ei!» er et eksempel på en konsentrert introduksjon, der publikum får stykkets grunnproblem presentert i to setninger.(fra Henrik Ibsens Peer Gynt)
Moderne teater bruker aktivt dramaturgi for å lage spenning.
Skuespillere legger stor vekt på hvordan de gjør sin entré.

Billedkunst

Også i billedkunsten finnes elementer som ligner. Selv om det tar tid å utarbeide et kunstverk, er det i møtet med betrakteren det skal stå eller falle.
De klassiske kunstnerne fra antikkens Hellas brukte gjenkjennelighet og gode proporsjoner som virkemidler. Kjent er også dramatiske positurer. 
Det gjelder å bestemme hvor det første blikket skal falle, og så lede blikket rundt i verket til hele fortellingen er på plass.

Musikk

Åpningstonene i et musikkverk er ofte viktige. Av de mere kjente er Beethovens Skjebnesymfoni kanskje mest kjent. Temaet ble blant annet brukt som intro til BBCs nyhetssendinger under annen verdenskrig.
Opera følger fra gammelt av egne regler. Overtyren skal presentere de musikalske hovedtemaene som følger, men gjerne på en litt fordekt måte, slik at publikum først kjenner igjen temaene når de kommer i forestillingen.
Hoppe

En hoppe eller (når den er voksen) merr (av norr. marr) er et hunndyr i hestefamilien. Betegnelsen brukes om alle hestedyr og kameler. Blir hoppa brukt i avl, kalles den avlshoppe. En hest av hannkjønn kalles hingst eller (hvis den er kastrert) vallak.

Oppførsel

Hopper blir ansett å være lettere å håndtere enn hingster, men hoppene har også en tendens til å kunne være stri og uvillige, spesielt når de nærmer seg brunst.

Bruk

Hopper blir brukt i all hestesport, selv om det er noen som foretrekker hingster framfor hopper. Beduinene foretrakk hopper på sine tokter, fordi hingstene ville vrinske til hestene i motstandernes leir, mens hoppene holdt stilt.
Hopper er også brukt til melkeproduksjon, spesielt blant nomader og tidligere nomadefolk i Sentral-Asia. Gjæret hoppemelk, kjent som kumiss, er nasjonaldrikken i Kirgisistan. Hoppemelk blir også produsert i Norge. Noen mener at hoppemelk kan drikkes av melkeallergikere, noe som blir tilbakevist av Norges Astma- og Allergiforbund. Urinen fra hopper er den aktive ingrediensen som blir brukt til produksjon av legemiddelet Premarin (PREgnant Mares uRINe) i USA, noe som er omstridt.
Skihopping under Svenska Skidspelen

Dette er en oversikt over de tre første plassene i alle spesialhopprenn for senior under Svenska Skidspelen, samt ski-VM som har blitt arrangert i Falun.
Svenska Skidspelen ble første gang arrangert i Sundsvall i 1947. Siden 1959 har de hovedsakelig blitt arrangert fast i Falun. De fleste hopprennene i Svenska Skidspelen har vært en del av verdenscupen siden den startet opp sesongen 1979/80. Ski-VM ble arrangert i Falun i 1954, 1974 og 1993, og tok da Svenska Skidspelens plass. Falun skal igjen arrangere VM i 2015.
Hopprennene i Falun ble holdt i Källviksbacken til og med 1971. Hoppbakkene på Lugnet i Falun ble åpnet i 1973. Andre hoppbakker som er brukt i Svenska Skidspelen er Hallstabacken i Sollefteå, Paglabacken i Boden, Hammarbybacken i Stockholm, Malmstabacken i Kiruna, Paradiskullen i Örnsköldsvik og Himlabacken i Lycksele.
Det ble ikke arrangert verdenscuprenn i spesielt hopp i Falun eller Svenska Skidspelen mellom 2002 og 2014.

Resultater

Sted er bare angitt der hopprennet ikke har gått i Falun.
John Sack

John Sack (24. mars, 1930 – 27. mars, 2004) var en amerikansk journalist og forfatter. Som krigskorrespondent var han den eneste journalisten som dekket USAs kriger over mer enn et halvt århundre.
Sack var av jødisk herkomst og ble født New York City. Han skrev i ukeblader som Harper's, The Atlantic, Esquire og The New Yorker. Han virket som krigskorrespondent i Korea, Vietnam, Irak, Afghanistan og det tidligere Jugoslavia. Han var kontorsjef for CBS News i Spaina og skrev 10 bøker. Han er mest kjent for An Eye for an Eye: The Untold Story of Jewish Revenge Against Germans in 1945. Boken omhandler hvordan i konsentrasjonsleiren Świętochłowice-Zgoda tyske og polske sivile schlesiere, inkludert kvinner og barn, sperret inne under barbariske forhold og torturtert på grusomme måter. Salomon Morel skulle ifølge vitner ha vært spesielt brutal, og drepte i sin tid som konsentrasjonsleirkommandant mer enn 1 695 mennesker (over halvparten av alle fangene). Sacks bok ledet i 1992 til det amerikanske programmet «60 Minutes» sin reportasje om nevnte Morel. Dette førte til at polske myndigheter innledet etterforskning av Morel. Samme år flyktet han til Israel og fikk israelsk statsborgerskap. Han ble nektet utlevert av israelske myndigheter, og døde i Israel i 2007.
Sack døde tre dager etter sin 75-årsdag i San Francisco
Eslamshahr (fylke)

Eslamshahr (persisk: شهرستان اسلام‌شهر‎) er et fylke i provinsen Teheran i Iran. Hovedstaden i fylket er Eslamshahr. Fra målingen i 2006 var fylkets befolkning 447 192, i 114 009 familier. Fylket er delt inn i tre distrikter: det sentrale distriktet/Firuz Bahram, Ahmadabad-e Mostowfi-distriktet og Chahardangeh-distriktet. Fylket har tre byer: Eslamshahr, Ahmadabad-e Mostowfi og Chahardangeh.
Capris filosofpark

Capris filosofpark (italiensk: Parco Filosofico) ligger i utkanten av den lille byen, Anacapri på Capri.
Parken ble etablert i 2000 av den svensk professor og foffatter Gunnar-Adler-Karlson, sammen med sin ektefelle, Marianne.
I parken er det satt opp små plakett med sitater 60 forskjellige vestlige filosofer.
Monroe Mills (Ohio)

Historie

Monroe Mills fikk sitt navn etter en mølle bygget i 1844 området til Monroe Township. Et postkontor kalt Monroe Mills ble etablert i 1849 og var i drift til 1902.
Amphitryon-kvartalet

Amphitryon-kvartalet, svensk: Kvarteret Amphitryon, er et kvartal i Gamla stan i Stockholm. Kvartalet er omgitt av Sven Vintappares gränd i nord, Sven Vintappares torg i vest, Didrik Ficks gränd i sør og Västerlånggatan i øst. Amphitryon-kvartalet består av en enkelt bygård, Västerlånggatan 28.

Navnet

Amfitryon var en sagakonge  og kjent fra gresk mytologi. Han var sønn av kong Alkaios av Mykene og var gift med prinsesse Alkmene. Alkmene eller «Alcmene» er også navnet på det tilstøtende kvartal.

Kvartalet

Kvartalet er ikke med på Peter Tillaeus liste over kvartal i Gamla Stan. Det ble først opprettet når bygningen midt i Alcmene-kvartalet ble revet på slutten av 1700-tallet for å gi plass for en snuplass for brannvesenets hestevogner. Tiltaket vil lette kjøring i de trange smugene, og dermed føre til bedre brannsikkerhet på Stadsholmen. Lignende snuplasser ble også anlagt på det nærliggende Gåstorget, så vel som på Tyska brunnsplan og på Brända tomten.

Eiendommen Amfitryon 1

Ved anleggelsen av det nye torget (som fra 2002 heter Sven Vintappares torg) ble Alcmene-kvartalet delt. Den nordlige delen, «Alcmena 4» fikk først tidlig på 1900-tallet det nye kvartalsnavnet «Amfitryon», mens det i sør har beholdt sitt opprinnelige navn.
Der «Alcmena 3 og 4» ligger nå, lå huset der Erik XIV's rådgiver Jöran Persson bodde i 1560-årene. Han eide flere hus i byen, blant dem også Västerlånggatan 30. Han falt i unåde, hans eiendom ble konfiskert, og han ble dømt til døden og henrettet i september 1568.
Huset ble kjøpt i 1880 av handelsmannen August Magnusson, eier av motehuset «Aug. Magnusson» som lå i Kybele-kvartalet. Bygningen har en rikt dekorert fasade mot Västerlånggatan med store utstillingsvinduer, pussdekorasjoner og søyler i støpejern og fikk sitt nåværende utseende i 1884.
Buskerud Bandykrets

Stiftelsen

Drammen og Omegn Ishockeykrets ble stiftet 1. desember 1925 på Central hotell i Drammen av representanter for klubbene Drafn, Drammens Ballklubb, Mjøndalen og Skiold. Reidar Mjelva, Drafn, ble kretsens første formann. Allerede året etter ble navnet endret til Buskerud Ishockeykrets, og da idretten i Norge i 1929 endret navn til bandy, fikk kretsen dagens navn Buskerud Bandykrets.

Meritter

Flere klubber tilknyttet Buskerud Bandykrets hører til de mest suksessrike klubbene i norsk bandy. Drafn, Mjøndalen, Skiold, Solberg og Strømsgodset har mellom seg vunnet 50 norgesmesterskap. I innebandy og landhockey har ikke kretsens representanter de samme merittene, men Nor 92 Innebandyklubb har mange sesonger bak seg i eliteserien i innebandy. Drammen Landhockeyklubb representerer kretsen i norsk landhockey.